Wenners van die 2015 ATKV-Woordveertjies aangewys | Sunday Times Books LIVE
Aandag! Die wenners van die 2015 ATKV-Woordveertjies is gisteraand tydens ‘n glansryke geleentheid te D’Aria Wynlandgoed aangekondig.
Die wenners van die @ATKVSA #Veertjies15! Wat 'n wonderlike aand. pic.twitter.com/F8BV7eroYV
— Helené Prinsloo (@helenayp) September 11, 2015
Lees ook: ATKV-Woordveertjies se finaliste vir 2015 aangekondig
Die wenners ATKV-Kinderboektoekennings is vroeër vanjaar reeds bekendgemaak. Fanie Viljoen, Jaco Jacobs, Marita van der Vyver, Elizbè van der Colff, Tania Brink (ook bekend as Jaco Jacobs) en Marisa Haasbroek is in hierdie afdeling vereer.
Helené Prinsloo het regstreeks vanaf die toekennings getwiet met die huts #Veertjies15:
Die ATKV-Prosaprys se beoordelaars was Thys Human, Riana Scheepers en Kirby van der Merwe met die wenner: Kamphoer – Francois Smith (Tafelberg).
Die kategorie Prys vir Liefdesroman se beoordelaars was Shireen Crotz, Carina Hanekom en Madri Victor met die wenner: Ewebeeld – Chanette Paul (LAPA Uitgewers).
Diana Ferrus, Margot Luyt en Bernard Odendaal was die beoordelaars vir die Prys vir Poësie met die wenner: Mede-wete – Antjie Krog (Human & Rousseau).
Die Prys vir Romanses se beoordelaars was Carol-Ann Johnson, Didi Potgieter en Kobie van Aswegen. Vanjaar se ATKV-Woordveertjie gaan aan: Ridder in ’n wit jas – Marie-Louise Steyn (Amelia Strydom) (Hartklop).
Die kategorie Prys vir Spanningslektuur is beoordeel deur Sam Cooper, Dirk Jordaan en Kay Karriem met die wenner: Donker spoor – Martin Steyn (LAPA Uitgewers).
Shirley Ellis, Juanita Swanepoel en Wim Vorster was die beoordelaars vir die Prys vir Dramateks met die wenner: Die dag is bros – Wessel Pretorius.
Die Woordwystoekenning vir Woordeboeke en Taalgidse is beoordeel deur Mariëtta Alberts, Leon de Stadler en Rufus Gouws met die wenner: Die Ju |’hoan Tsumkwe Dialect/Prentewoordeboek vir Kinders/Children’s Picture Dictionary (2014). Uitgegee deur die University of KwaZulu-Natal Press. Samestellers: Kerry Lee Jones en Tsemkgao Fanie Cwi met ’n redaksiespan.
Die Toekenning vir Leesbevordering in Afrikaans gaan vanjaar aan Storiewerf– Prof. Franci Greyling.
Wenners van die ATKV-Kinderboektoekennings vir 2015:
Hou hierdie spasie dop vir meer oor die wenners
Cats: Afrikaans, Awards, Fiction, Poetry, South Africa, Tafelberg
Tags: Afrikaans, Amelia Strydom, Anglo-Boereoorlog, Antjie Krog, Awards, Books LIVE, Chanette Paul, Donker Spoor, Eerste Wereldoorlog, English, Ewebeeld, Fiction, Fiksie, François Smith, Hartklop, Human & Rousseau, Kamphoer, LAPA Uitgewers, Liefdesroman, Liefdesverhaal, Martin Steyn, Mede-wete, Misdaadroman, Poetry, Ridder in 'n wit jas, Riller, Romance, Romanse, Sielkundige Riller, South Africa, Spanningsroman, Speurverhale, Tafelberg
« 2015 Open Book: The Black Sash, Political Journeys, and Performance Poet Croc E Moses
Free Sunday Times eBook: 50 Years of South African Rugby »